**Všeobecne záväzné nariadenie mesta Stará Turá**

**č.3/2016 -Nar.**

**o podmienkach predaja výrobkov a poskytovania služieb**

**na trhových miestach a trhový poriadok.**

#  Mestské zastupiteľstvo v Starej Turej na svojom zasadnutí dňa 25.2.2016, uznesením č.23 - XV/2016 schválilo 3/5 väčšinou prítomných poslancov toto všeobecne záväzné nariadenie (ďalej len VZN), vydané v súlade s § 6 ods. 1 zákona č. 369/ 1990 Zb. o obecnom zriadení, v znení neskorších predpisov a § 3 ods. 8 a § 5 ods. 1 zákona č.178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov a o zmene a doplnení zákona č. 455/1991 Zb. o živnostenskom podnikaní (živnostenský zákon ) v znení neskorších predpisov.

**§ 1**

**Úvodné ustanovenie**

Upravuje predaj výrobkov a poskytovanie služieb na trhových miestach, najmä druh predávaných výrobkov a poskytovaných služieb, druh, obdobie konania a rozsah príležitostných trhov, trhové dni, predajný a prevádzkový čas, technické, prevádzkové a estetické podmienky stánku s trvalým stanovišťom [§ 2 ods. 1 písm. f) zákona č. 178/1998 Z. z. v znení neskorších predpisov, ako aj označenie predávajúceho podľa § 10 písm. b) a c) citovaného zákona a vydáva trhový poriadok].

**§ 2**

## Základné pojmy

1. Na účely tohto VZN sa rozumie
	1. trhovým miestom trhovisko, tržnica, stánok s trvalým stanovišťom, verejné priestranstvo určené na príležitostný trh alebo na ambulantný predaj,
	2. trhoviskom nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služieb,
	3. tržnicou kryté zariadenie trvale účelovo určené na predaj výrobkov a poskytovanie služieb v prevádzkárňach1) a na prenosných predajných zariadeniach,
	4. príležitostným trhom predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a sústredený predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,
	5. ambulantným predajom predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou; za stánok s dočasným stanovišťom a za prenosné predajné zariadenie sa nepovažuje predajné zariadenie, na ktorého zriadenie sa vyžaduje stavebné povolenie podľa osobitného predpisu,2)

 f) stánkom s trvalým stanovišťom stánok s celoročnou prevádzkou alebo so sezónnou prevádzkou, ktorý je stavbou 2a) umiestnenou na verejnom priestranstve a je vlastnený predávajúcim alebo prenajatý predávajúcemu. Za trhové miesto sa považuje aj iné ako verejné priestranstvo alebo nebytový priestor, ktorý nie je prevádzkarňou, v ktorom sa uskutočňuje ambulantný predaj alebo príležitostný trh. To neplatí, ak ide o predaj vystavovateľov na veľtrhu alebo výstave alebo ak ide o predajnú akciu. 2b)

 2. Za trhové miesto sa nepovažuje verejné priestranstvo, dočasne alebo trvalo prenajaté na predaj tovaru alebo poskytovanie služieb, ktoré organizačne, priestorovo a technologicky patrí k prevádzkarni.

 3. Predaj výrobkov a poskytovanie služieb na trhových miestach musí vyhovovať všeobecným, technickým, hygienickým a prevádzkovým podmienkam podľa osobitných predpisov.3)

**§ 3**

 Zriadenie trhového miesta a predaj výrobkov a poskytovanie služieb na trhovom mieste

1. V meste Stará Turá sa organizujú tieto príležitostné trhy:
* Veľkonočný trh,
* Staroturiansky jarmok,
* Festival Divné veci,
* Kopaničársky jarmek,
* Vianočný trh.

 2. Trhovými miestami pre konanie príležitostných trhov sú:

 a) Mestské trhovisko v Starej Turej,

 b) verejné priestranstvá počas konania príležitostných trhov.

 3. Termíny konania príležitostných trhov na trhových miestach určí každoročne mestské zastupiteľstvo uznesením.

 4. Na Mestskom trhovisku v Starej Turej sa stanovujú:

 a) prevádzkové dni: pondelok až sobota,

 b) trhové dni: pondelok až sobota,

 c) prevádzkový čas: od 6,00 hod. do 17,00 hod.

 5. Predajný čas pre predaj:

 a) na Mestskom trhovisku v Starej Turej od 6,00 hod. do 17,00 hod.,

 b) počas konania príležitostných trhov každoročne odsúhlasením uznesením Mestského zastupiteľstva Stará Turá.

 6. Technické, prevádzkové a estetické podmienky stánku s trvalým stanovišťom [§ 2 ods. 1 písm. f) zákona č. 178/1998 Z. z. v znení neskorších predpisov] sú posudzované v stavebnom konaní podľa zákona č. 50/1976 Zb. v znení neskorších predpisov (stavebný zákon) s prihliadnutím na odporúčania komisií Mestského zastupiteľstva Stará Turá. Pod označením predávajúceho podľa § 10 písm. b) a c) zákona č. 178/1998 Z. z. v znení neskorších predpisov sa rozumie viditeľne zverejnené meno, priezvisko a trvalé bydlisko predávajúceho.

 7. Predávať výrobky a poskytovať služby na trhových miestach možno len na základe povolenia na predaj výrobkov a poskytovanie služieb na trhovom mieste. Mesto vydá povolenie na predaj výrobkov a poskytovanie služieb na trhovom mieste osobe, ktorá preukáže splnenie podmienok podľa § 10 zákona č. 178/1998 Z.z. v znení neskorších predpisov a predloží doklady podľa odseku 8.

 8. Povolenie na predaj výrobkov a poskytovanie služieb na trhovom mieste sa vydáva na základe žiadosti o povolenie na predaj výrobkov a poskytovanie služieb na trhovom mieste. Splnenie podmienok podľa § 10 zákona č. 178/1998 Z.z. v znení neskorších predpisov sa preukazuje predložením

a) kópie oprávnenia na podnikanie podľa osobitných predpisov, 26) ak je žiadateľom osoba podľa § 10 písm. a) zákona č. 178/1998 Z.z. v znení neskorších predpisov; žiadateľ na žiadosť mesta predloží originál oprávnenia na podnikanie na nahliadnutie, podľa charakteru predaja potravinárskych výrobkov a poskytovania stravovacích služieb (príprava a podávanie pokrmov alebo nápojov) predložiť rozhodnutie k povoleniu stánkového alebo ambulantného predaja na trhových miestach alebo príležitostných trhoch od príslušného orgánu verejného zdravotníctva a doklad o registrácii od príslušného orgánu úradnej kontroly potravín.

 b) čestného vyhlásenia žiadateľa o tom, že všetky predávané výrobky pochádzajú z jeho vlastnej pestovateľskej alebo chovateľskej činnosti alebo ide o lesné plodiny, 27) ak je žiadateľom osoba podľa zákona č. 178/1998 Z.z. v znení neskorších predpisov § 10 písm. b),

 c) čestného vyhlásenia žiadateľa o tom, že všetky ním predávané výrobky sú jeho vlastné použité výrobky a predáva ich v primeranom množstve, ak ide o žiadateľa podľa § 10 písm. c) zákona č. 178/1998 Z.z. v znení neskorších predpisov.

 d) čestného vyhlásenia žiadateľa o tom, že výrobky sú originálom diela alebo jeho rozmnoženinou, ak ide o žiadateľa podľa § 10 písm. d) zákona č. 178/1998 Z. z. v znení neskorších predpisov.

 9. Prílohou k žiadosti o povolenie na predaj výrobkov a poskytovanie služieb na trhovom mieste je aj

a) doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, 3a) ak ide o predaj výrobkov a poskytovanie služieb, na ktorý sa taký doklad vyžaduje,

b) fotokópia strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice žiadateľa, na ktorej je zaznamenané pridelenie daňového kódu elektronickej registračnej pokladnice, alebo čestné vyhlásenie žiadateľa s uvedením ustanovení osobitného predpisu, 4a) že nie je povinný na predaj výrobkov a poskytovanie služieb používať elektronickú registračnú pokladnicu.

 10. Žiadateľ, ak je osoba podľa § 10 písm. b) zákona č. 178/1998 Z.z. v znení neskorších predpisov, preukáže, že je vlastníkom pozemku, na ktorom uskutočňuje vlastnú pestovateľskú alebo chovateľskú činnosť alebo je nájomcom takého pozemku alebo má obdobný právny vzťah k takému pozemku, ktorý ho oprávňuje na uskutočňovanie vlastnej pestovateľskej alebo chovateľskej činnosti na tomto pozemku.

 11. Mesto je povinné dokumenty predložené podľa odseku 8 písm. b) uchovávať päť rokov od konca kalendárneho roka, v ktorom boli predložené. O vydaní povolenia na predaj výrobkov a poskytovanie služieb na trhovom mieste mesto telefonicky alebo elektronicky bezodkladne informuje Finančné riaditeľstvo Slovenskej republiky na telefónnom čísle alebo elektronickej adrese.

**§ 4**

**Druh povolených predávaných výrobkov a poskytovaných služieb na trhových miestach**

1. Na mestskom trhovisku a na príležitostných trhoch možno predávať:
2. ovocie a zeleninu,
3. sušené ovocie, orechy, tepelne upravené gaštany a zemiaky, kukurica, pukance a podobný sortiment,
4. slepačie vajcia - prebytky, pekárenské a cukrárenské výrobky, mäso a mäsové výrobky, mliečne výrobky, všetko podľa podmienok stanovených orgánom potravinárskeho dozoru,  5)
5. včelie produkty po predložení dokladu veterinárnej správy z miesta pôvodu potraviny na príležitostných trhoch predaj tradičných potravín z produkcie malých výrobcov, výrobkov z miestnych potravinárskych výrobní, potravinárskych výrobkov lokálnych farmárov na základe súhlasného rozhodnutia orgánu verejného zdravotníctva a súhlasu orgánu úradnej kontroly potravín, na základe, ktorých majú výrobcovia a predajcovia stanovené podmienky manipulácie s potravinami.
6. medovníky,
7. lesné plodiny, čerstvé jedlé huby 21) a spotrebiteľsky balené sušené huby, ktoré boli spracované v prevádzkarni, ktorá spĺňa požiadavky podľa osobitných predpisov.  22)
8. kvety,
9. drobné umelecké a remeselné výrobky,
10. dennú a periodickú tlač.
11. Na trhových miestach možno poskytovať tieto služby:

a) pohostinské a reštauračné služby, rýchle občerstvenie a stravovanie,

 b) brúsenie nožov, nožníc a nástrojov,

 c) oprava dáždnikov,

 d) oprava a čistenie obuvi,

 e) kľúčové služby,

 f) čistenie peria a s tým súvisiace činnosti ( napr. šitie paplónov ).

1. V meste sa ambulantne môžu predávať:
	1. knihy, periodická tlač, originály alebo rozmnoženiny audiovizuálnych diel alebo iných diel,
	2. drobné umelecké predmety a drobné remeselné výrobky,
	3. spotrebné výrobky, ustanovenie § 7 ods. 2 zákona č. 178/1998 Z. z. v znení neskorších predpisov tým nie je dotknuté,

 d) jedlá a nápoje určené na priamu konzumáciu na mieste vrátane nebalenej zmrzliny,24)

e) ovocie a zelenina,

f) potraviny v súlade s nariadením podľa § 4 vrátane balených mrazených krémov a balenej zmrzliny,

g) kvetiny, dreviny a priesady,

h) žreby okamžitých lotérií a žrebových vecných lotérií. 25)

i) sladkovodné trhové ryby.18)

 4. V pojazdných predajniach sa môžu predávať výrobky za podmienok podľa osobitného predpisu.6)

**§ 5**

**Správa trhoviska, príležitostného trhu**

**a ostatných trhových miest**

1. Zriaďovateľom Mestského trhoviska v Starej Turej je mesto Stará Turá.
2. Mesto Stará Turá poverilo správou Mestského trhoviska Stará Turá, príspevkovú organizáciu mesta Technické služby mesta Stará Turá.

 3. Správu trhových miest s ambulantným predajom vykonáva mesto. Ak je trhovým miestom priestranstvo alebo nebytový priestor podľa § 2 ods. 2 zákona č. 178/1998 Z.z. v znení neskorších predpisov, za správcu trhového miesta sa považuje vlastník iného ako verejného priestranstva alebo vlastník nebytového priestoru.

**§ 6**

**Práva a povinnosti správcu trhoviska a príležitostného trhu.**

1. Súčasťou tohto VZN je trhový poriadok platný pre jednotlivé trhové miesta, ktorý je správca trhoviska povinný zverejniť na viditeľnom mieste a zabezpečiť dodržiavanie trhového poriadku a ostatných podmienok pri predaji výrobkov a poskytovaní služieb.

**§ 7**

**Zákaz predaja niektorých výrobkov**

# Na trhových miestach sa zakazuje predávať:

1. zbrane a strelivo,8)
2. výbušniny a výbušné predmety 9)
3. tlač a iné veci, ktoré ohrozujú mravnosť,10)
4. tabak a tabakové výrobky, 11) a výrobky, ktoré sú určené na fajčenie a neobsahujú tabak,
5. alkoholické nápoje,12) zákaz sa nevzťahuje na predaj alkoholických nápojov na príležitostných trhoch,
6. jedy, omamné a psychotropné látky,13)
7. lieky,14)
8. automobily, motocykle, ich súčiastky a príslušenstvo,

 i) chránené živočíchy,15) exempláre živočíchov 16) nebezpečné živočíchy,17) a invázne druhy živočíchov, 20)

 j) živé zvieratá; zákaz sa nevzťahuje na predaj sladkovodných trhových rýb ~~19)~~18) a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy,

1. chránené rastliny,19) exempláre rastlín,16) a invázne druhy rastlín. 20)

 l) huby okrem čerstvých jedlých húb 21) a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov. 22)

**§ 8**

**Obmedzenie predaja výrobkov**

# Spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, drobný tovar, papierenské výrobky, kozmetika, drogériový tovar a hračky sa môžu predávať len v prevádzkarňach tržníc, v prevádzkarňach trhovísk, v stánkoch s trvalým stanovišťom, na príležitostných trhoch, pred prevádzkarňou jej prevádzkovateľom a v pojazdných predajniach. Elektrotechnické výrobky, ktoré sú určené na napájanie z elektrickej siete, sa môžu predávať iba v prevádzkarňach tržníc a v stánkoch s trvalým stanovišťom, v ktorých sú vytvorené podmienky na bezpečné vyskúšanie ich funkčnosti. Športové potreby sa môžu predávať iba v prevádzkarňach tržníc, v prevádzkarňach trhovísk a v pojazdných predajniach.

Toto obmedzenie sa nevzťahuje na propagačné predajné akcie spojené s podporou predaja a uvádzaním nových výrobkov na trh.

**§ 9**

**Osoby oprávnené predávať výrobky a poskytovať služby na trhových miestach**

Na trhových miestach môžu na základe povolenia mesta predávať výrobky a poskytovať služby

1. fyzické osoby a právnické osoby oprávnené na podnikanie podľa osobitných predpisov,26)
2. fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny,
3. fyzické osoby predávajúce vlastné použité výrobky v primeranom množstve medzi sebou,
4. fyzické osoby, ktoré sú autormi predávaného výrobku, ktorý je originálom diela alebo jeho rozmnoženinou.27)

**§ 10**

**Orgány dozoru a sankcie**

1. Dozor nad dodržiavaním tohto VZN vykonávajú orgány dozoru, ktorými sú:
	1. Slovenská obchodná inšpekcia,
	2. Orgány úradnej kontroly potravín,21)  ak ide o predaj potravín,
	3. mesto Stará Turá ( poverení pracovníci MsÚ Stará Turá a Mestská polícia Stará Turá ).
2. Mesto uloží pokutu za porušenie zákona30)

**§ 11**

**Zrušovacie ustanovenia**

Dňom nadobudnutia účinnosti tohto VZN sa ruší VZN č. 3/2014-Nar. o podmienkach predaja výrobkov a poskytovanie služieb na trhových miestach a trhový poriadok.

**§ 12**

**Záverečné ustanovenie**

Toto všeobecne záväzné nariadenie mesta Stará Turá bolo schválené mestským zastupiteľstvom dňa 25. februára 2016, zverejnené na úradnej tabuli dňa 26. februára 2016 a nadobúda účinnosť pätnástym dňom od jeho schválenia.

V Starej Turej Ing. Anna Halinárová

Dňa: 25.2.2016 primátorka mesta

**Trhový poriadok platný pre predaj na mestskom trhovisku,**

**na príležitostnom trhu.**

Trhový poriadok je súčasťou Všeobecne záväzného nariadenia č.3/2016 - Nar. o podmienkach predaja výrobkov a poskytovania služieb na trhových miestach.

**Čl.1**

**Správa trhoviska, príležitostného trhu**

**a ostatných trhových miest**

1. Zriaďovateľom trhoviska a trhového miesta v Starej Turej je Mesto Stará Turá.
2. Mesto Stará Turá poverilo správou trhoviska, príležitostných trhov a trhových miest s ambulantným predajom príspevkovú organizáciu mesta Technické služby Stará Turá, Husitská cesta 248/6, 916 01 Stará Turá.

Ak je trhovým miestom priestranstvo alebo nebytový priestor podľa § 2 ods. 1 VZN, za správcu trhového miesta sa považuje ich prenajímateľ.

**Čl.2**

**Určenie priestranstva trhoviska a príležitostného trhu**

Predaj výrobkov a poskytovanie služieb sa v meste Stará Turá povoľuje na:

1. mestskom trhovisku nachádzajúcom sa na Ulici SNP,
2. vyhradenom verejnom priestranstve určenom uznesením mestského zastupiteľstva:
	* príležitostný trh,
	* ambulantný predaj.

Predaj výrobkov a poskytovanie služieb na trhových miestach je možný vykonávať zo stolov vo vlastníctve správcu trhoviska alebo prenajímaním prenosných predajných zariadení za poplatok odsúhlasený uznesením mestského zastupiteľstva. Pravidlá prenajímania prenosných predajných zariadení sú odsúhlasené uznesením mestského zastupiteľstva.

**Čl.3**

**Osoby oprávnené predávať výrobky a poskytovať služby na trhových miestach**

1. Na trhových miestach môžu na základe povolenia mesta predávať výrobky a poskytovať služby
	1. fyzické osoby a právnické osoby oprávnené na podnikanie podľa osobitných predpisov,26)
	2. fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny,
	3. fyzické osoby predávajúce vlastné použité výrobky v primeranom množstve medzi sebou,
	4. fyzické osoby, ktoré sú autormi predávaného výrobku, ktorý je originálom diela alebo jeho rozmnoženinou.27)

**Čl.4**

**Povinnosti predávajúcich na trhových miestach**

 **1. Predávajúci na trhovom mieste je povinný**

a) označiť svoje predajné zariadenie podľa osobitných predpisov, 28)

b) dodržiavať trhový poriadok trhoviska, tržnice a príležitostného trhu,

c) používať elektronickú registračnú pokladnicu alebo virtuálnu registračnú pokladnicu podľa osobitných predpisov, 6)

d) udržiavať miesto predaja výrobkov a poskytovania služieb v čistote, po skončení predaja zanechať predajné miesto čisté a upratané,

e) zreteľne označiť predávané výrobky a poskytované služby cenou, 29)

f) vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia,

g) dodržiavať ostatné podmienky predaja výrobkov a poskytovania služieb podľa osobitných predpisov. 3)

 2. Predávajúci 5) na trhovom mieste je povinný predložiť správcovi trhoviska, správcovi trhového miesta s ambulantným predajom (§4) a orgánu dozoru (§ 12 ods. 1 zákona č. 178/1998 Z.z. v znení neskorších predpisov)

a) doklad o oprávnení na podnikanie, povolenie na predaj výrobkov a poskytovanie služieb na trhovom mieste a preukaz totožnosti,

b) povolenie na užívanie predajného zariadenia a doklad o zaplatení nájomného za predajné zariadenie alebo predajnú plochu alebo doklad o zaplatení vstupného na príležitostných trhoch,

c) zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb,

d) pri predaji osvedčenie o odbornej spôsobilosti,

e) doklad o nadobudnutí tovaru; doklad sa nevyžaduje, ak ide o predaj vlastných použitých výrobkov medzi fyzickými osobami v primeranom množstve

 3. Osoba oprávnená predávať výrobky na trhových miestach [§ 10 písm. b) zákona č. 178/1998 Z.z. v znení neskorších predpisov] je povinná poskytnúť orgánom dozoru (§ 12 ods. 1 zákona č. 178/1998 Z.z. v znení neskorších predpisov) na ich požiadanie vysvetlenie o pôvode tovaru, ak tie nadobudnú podozrenie, že predávané výrobky pochádzajú z inej ako vlastnej pestovateľskej alebo chovateľskej činnosti.

**Čl.5**

**Práva a povinnosti správcu trhoviska a príležitostného trhu.**

1. **Správca trhoviska**

 a) Zabezpečuje dodržiavanie trhového poriadku a ostatných podmienok pri predaji výrobkov a poskytovaní služieb.

b) Zabezpečuje dozor nad prevádzkou trhoviska.

 c) Prideľovať predávajúcim miesto na predaj za stanovený poplatok.

 d) Žiada označenie tovaru cenovkami.

 e) Spolupracuje s ostatnými orgánmi, ktorí vykonávajú na trhovom mieste kontrolnú činnosť.

 f) Zabezpečuje podmienky pre bezpečnosť a ochranu zdravia občanov a požiarnu ochranu.

 g) Zabezpečuje dostatok odpadových nádob na dočasné uskladnenie odpadov, ich pravidelné vyprázdňovanie a dezinfekciu.

 h) Zabezpečuje čistotu stolov pred začatím predaja.

2. **Správca trhoviska kontroluje u predávajúceho:**

 a) oprávnenie na podnikanie v danej oblasti podľa osobitných predpisov 27)a povolenie na predaj výrobkov a poskytovanie služieb na trhových miestach (§ 3 ods. 3 zákona č. 178/1998 Z. z. v znení neskorších predpisov),

 b) doklad o nadobudnutí tovaru,

 c) používanie elektronickej registračnej pokladnice podľa osobitných predpisov 28)

 d) udržiavanie poriadku, hygieny a čistoty počas predaja výrobkov a poskytovania služieb a po ich skončení,

 e) dodržiavanie trhového poriadku,

 f) primeranosť predaja vlastných použitých textilných, odevných, športových a iných spotrebných výrobkov ( ďalej len " vlastné použité výrobky ") fyzickými osobami medzi sebou na príležitostných trhoch; primeranosť množstva týchto predávaných výrobkov posúdi správca trhoviska individuálne s prihliadnutím na charakter a stav predávaných výrobkov.

 3. Pri predaji húb správca trhoviska kontroluje osvedčenie o odbornej spôsobilosti 9a) predávajúceho. Správca trhoviska bezodkladne informuje orgány dozoru, ak predávajúci nepredloží osvedčenie o odbornej spôsobilosti alebo ak predáva huby, ktorých predaj je zakázaný.

 4. Oprávnenie na podnikanie [odsek 4 písm. a) zákona č. 178/1998 Z. z. v znení neskorších predpisov] a doklad o nadobudnutí tovaru [odsek 4 písm. b) zákona č. 178/1998 Z. z. v znení neskorších predpisov] sa nevyžadujú, ak ide o predaj vlastných použitých výrobkov fyzickými osobami medzi sebou v primeranom množstve a o predaj rastlinných a živočíšnych výrobkov z vlastnej drobnej pestovateľskej alebo chovateľskej činnosti alebo lesných plodín fyzickými osobami.

**Čl. 6**

**Druhy predávaných výrobkov a poskytovaných služieb**

1. **Na mestskom trhovisku a na príležitostných trhoch možno predávať:**
2. ovocie a zeleninu,
3. sušené ovocie, orechy, tepelne upravené gaštany a zemiaky, kukurica, pukance a podobný sortiment,
4. slepačie vajcia - prebytky, pekárenské a cukrárenské výrobky, mäso a mäsové výrobky, mliečne výrobky, všetko podľa podmienok stanovených orgánom potravinárskeho dozoru,  5)
5. včelie produkty po predložení dokladu veterinárnej správy z miesta pôvodu potraviny na príležitostných trhoch predaj tradičných potravín z produkcie malých výrobcov, výrobkov z miestnych potravinárskych výrobní, potravinárskych výrobkov lokálnych farmárov na základe súhlasného rozhodnutia orgánu verejného zdravotníctva a súhlasu orgánu úradnej kontroly potravín, na základe, ktorých majú výrobcovia a predajcovia stanovené podmienky manipulácie s potravinami.
6. medovníky,
7. lesné plodiny, čerstvé jedlé huby 21) a spotrebiteľsky balené sušené huby, ktoré boli spracované v prevádzkarni, ktorá spĺňa požiadavky podľa osobitných predpisov. 22)
8. kvety,
9. drobné umelecké a remeselné výrobky,
10. dennú a periodickú tlač.

2**. Na trhových miestach možno poskytovať tieto služby:**

a) pohostinské a reštauračné služby, rýchle občerstvenie a stravovanie,

 b) brúsenie nožov, nožníc a nástrojov,

 c) oprava dáždnikov,

 d) oprava a čistenie obuvi,

 e) kľúčové služby,

f) čistenie peria a s tým súvisiace činnosti ( napr. šitie paplónov ).

3. **V meste sa ambulantne môžu predávať:**

1. knihy, periodická tlač, originály alebo rozmnoženiny audiovizuálnych diel alebo iných diel,
2. drobné umelecké predmety a drobné remeselné výrobky,
3. spotrebné výrobky, ustanovenie § 7 ods. 2 zákona č. 178/1998 Z.z. v znení neskorších predpisov tým nie je dotknuté,

 d) jedlá a nápoje určené na priamu konzumáciu na mieste vrátane nebalenej zmrzliny,24)

e) ovocie a zelenina,

f) potraviny v súlade s nariadením podľa § 4 vrátane balených mrazených krémov a balenej zmrzliny,

g) kvetiny, dreviny a priesady,

h) žreby okamžitých lotérií a žrebových vecných lotérií. 25)

i) sladkovodné trhové ryby.18)

 4. V pojazdných predajniach sa môžu predávať výrobky za podmienok podľa osobitného predpisu**.**6)

# Na trhových miestach sa zakazuje predávať:

1. zbrane a strelivo,8)
2. výbušniny a výbušné predmety 9)
3. tlač a iné veci, ktoré ohrozujú mravnosť,10)
4. tabak a tabakové výrobky, 11) a výrobky, ktoré sú určené na fajčenie a neobsahujú tabak,
5. alkoholické nápoje,12) zákaz sa nevzťahuje na predaj alkoholických nápojov na príležitostných trhoch,
6. jedy, omamné a psychotropné látky,13)
7. lieky,14)
8. automobily, motocykle, ich súčiastky a príslušenstvo,

 i) chránené živočíchy,15) exempláre živočíchov 16) nebezpečné živočíchy,17) a invázne druhy živočíchov, 20)

 j) živé zvieratá; zákaz sa nevzťahuje na predaj sladkovodných trhových rýb 18) a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy,

k) chránené rastliny,19) exempláre rastlín,16) a invázne druhy rastlín. 20)

 l) huby okrem čerstvých jedlých húb 21) a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov. 22)

1. Obmedzenie predaja výrobkov:

#  Spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, drobný tovar, papierenské výrobky, kozmetika, drogériový tovar a hračky sa môžu predávať len v prevádzkarňach tržníc, v prevádzkarňach trhovís, v stánkoch s trvalým stanovišťom, na príležitostných trhoch, pred prevádzkarňou jej prevádzkovateľom a v pojazdných predajniach. Elektrotechnické výrobky, ktoré sú určené na napájanie z elektrickej siete, sa môžu predávať iba v prevádzkarňach tržníc a v stánkoch s trvalým stanovišťom, v ktorých sú vytvorené podmienky na bezpečné vyskúšanie ich funkčnosti. Športové potreby sa môžu predávať iba v prevádzkarňach tržníc, v prevádzkarňach trhovísk a v pojazdných predajniach.

Toto obmedzenie sa nevzťahuje na propagačné predajné akcie spojené s podporou predaja a uvádzaním nových výrobkov na trh.

**Čl. 7**

**Orgány dozoru a sankcie**

1. Dozor nad dodržiavaním tohto VZN vykonávajú orgány dozoru, ktorými sú:

* 1. Slovenská obchodná inšpekcia,
	2. Orgány úradnej kontroly potravín,21) , ak ide o predaj potravín,
	3. mesto Stará Turá ( poverení pracovníci MsÚ Stará Turá a Mestská polícia Stará Turá ).
1. Mesto uloží pokutu za porušenie zákona.30)

**Čl.8**

#### Predajný čas

1. Na Mestskom trhovisku v Starej Turej sa stanovujú:

 a) prevádzkové dni: pondelok až sobota,

 b) trhové dni: pondelok až sobota,

 c) prevádzkový čas: od 6,00 hod. do 17,00 hod.

2. Predajný čas pre konanie príležitostného trhu sa stanovuje počas konania príležitostných trhov každoročne odsúhlasením uznesením Mestského zastupiteľstva Stará Turá.

**Čl.9**

**Poplatky**

Poplatky platné pre predaj na trhových miestach sú stanovené uznesením mestského zastupiteľstva pre každé trhové miesto jednotlivo, ktoré správca trhového miesta zverejní.

**Čl.10**

**Zákazy**

1. Na trhových miestach je zakázané v záujme dodržiavania čistoty a hygieny
	1. držanie a vodenie psov,
	2. prechádzať a stáť s bicyklom ( resp. motocyklom ).
2. Do priestorov trhoviska je zakázaný vjazd všetkých motorových vozidiel.
3. Do priestorov trhoviska sa zakazuje vstup osôb mimo prevádzkového času.

**Čl.11**

**Záverečné ustanovenie**

Trhový poriadok nadobúda účinnosť dňom nadobudnutia účinnosti VZN č.3/2016 - Nar. o podmienkach predaja výrobkov a poskytovania služieb na trhových miestach a trhový poriadok, t.j. pätnástym dňom od jeho schválenia.

V Starej Turej Ing. Anna Halinárová

Dňa: 25.2.2016 primátorka mesta

**Vysvetlivky k odkazom:**

1) § 17 zákona č.455/1991 Zb. o živnostenskom podnikaní (živnostenský zákon) v znení neskorších predpisov.

2) § 54 až 57 zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov ( úplné znenie č.109/1998 Z. z.).

Zákon č. 250/2007 Z.z. o ochrane spotrebiteľa. a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, § 3 ods.1 zákona č.178/ 1998 Z.z.

2a) § 43 zákona č. 50/1976 v znení neskorších predpisov,

2b)  §7a zákona č. 108/2000 Z.z. o ochrane spotrebiteľa pri podomovom predaji a zásielkovom predaji v znení zákona č. 367/2013 Z.z.

3) Napríklad zákon č. 455/1991 Zb. v znení neskorších predpisov, zákon Národnej rady Slovenskej republiky č. 152/1995 Z.z. o potravinách v znení neskorších predpisov, výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu Slovenskej republiky (oznámenie č. 195/1996 Z.z.), zákon č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, zákon č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, zákon č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov.

3a) Napríklad nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Mimoriadne vydanie Ú.v. EÚ, kap. 13/zv. 34; Ú.v. EÚ L 139, 30.4.2004) v platnom znení, § 13 ods. 4 písm. a) a § 15 ods. 3 písm. c) zákona č. 355/2007 Z.z., výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 12. apríla 2006 č. 28167/2007-OL, ktorým sa vydáva hlava Potravinového kódexu Slovenskej republiky upravujúca všeobecné požiadavky na konštrukciu, usporiadanie a vybavenie potravinárskych prevádzkarní a niektoré osobitné požiadavky na výrobu a predaj tradičných potravín a na priame dodávanie malého množstva potravín (oznámenie č. 4/2008 Z.z.).

4) Zákon č. 289/2008 Z.z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov.

5) § 2 ods. 1 písm. b) a ods. 3 zákona č. 634/1992 Zb. v znení neskorších predpisov.

6) Zákon SNR č. 511/1992 Zb o správe daní a poplatkov a o zmenách v sústave územných finančných orgánov v znení neskorších predpisov. Vyhláška Ministerstva financií SR č. 55/1994 Z.z. o spôsobe vedenia evidencie tržieb elektronickou registračnou pokladnicou v znení vyhlášky Ministerstva financií SR č. 59/1995 Z.z. a vyhlášky Ministerstva financií SR č. 353/1996 Z.z

7) § 15 ods. 3 písm. c) zákona č. 355/2007 Z.z.

Vyhláška Ministerstva zdravotníctva Slovenskej republiky č. 520/2007 Z.z., ktorou sa ustanovuje rozsah požadovaných vedomostí pre skúšky odbornej spôsobilosti, podrobnosti o zriaďovaní a činnosti komisií na preskúšanie odbornej spôsobilosti a obsah osvedčenia o odbornej spôsobilosti.

8) Zákon č. 246/1993 Z.z. o zbraniach a strelive v znení zákona NR SR 284/1995 Z.z.

9) § 2 písm. a) a b) zákona č. 58/2014 Z.z. o výbušninách, výbušných predmetoch a munícii a o zmene a doplnení niektorých zákonov.

10) Zákon č.445/1990 Zb., ktorým sa upravujú podmienky predaja a rozširovania tlače a iných vecí spôsobilých ohroziť mravnosť v znení neskorších predpisov.

11) Zákon č.377/2004 Z .z. o ochrane nefajčiarov a o zmene a doplnení niektorých zákonov.

12) § 1 zákona NR SR č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov.

13) Nariadenie vlády SR č. 206/1988 Zb. o jedoch a niektorých iných látkach škodlivých zdraviu v znení nariadenia vlády SR č. 232/1990 Zb.

14) Zákon NR SR č.277/1994 Z.z. o zdravotnej starostlivosti

15)  § 33 a 35 zákona č.543/2002 Z.z. o ochrane prírody a krajiny v znení neskorších predpisov.

16) Čl. 2 písm. t) nariadenia Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi

17) § 8 ods. 2 zákona NR SR č.115/1995 Z.z. o ochrane zvierat.

18) Vyhláška Ministerstva pôdohospodárstva a rozvoja vidieka SR č. 425/2012 Z.z. o produktoch rybolovu a výrobkoch z nich.

19) § 33 a 34 zákona č. 543/2002 Z.z. o ochrane prírody a krajiny v znení neskorších predpisov.

20) § 7 zákona č. 543/2002 Z.z). o ochrane prírody a krajiny v znení neskorších predpisov.

21)Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 9. júna 2005 č. 2608/2005-100, ktorým sa vydáva hlava Potravinového kódexu Slovenskej republiky upravujúca ovocie, zeleninu, jedlé huby, olejniny, suché škrupinové plody a výrobky z nich (oznámenie č. 649/2006 Z.z.).

 20d) § 6 zákona Národnej rady Slovenskej republiky č. 152/1995 Z.z. v znení neskorších predpisov.

§ 13 ods. 4 písm. a) zákona č. 355/2007 Z.z.

21) § 21 zákona Národnej rady SR č. 152/1995 Z.z. o potravinách.

24) Zákon NR SR č.152/1995 Z.z. § 83 až 93 výnosu Ministerstva pôdohospodárstva SR a Ministerstva zdravotníctva SR z 20. Mája 1996 č. 981/1996 – 100 (oznámenie č.195/1996 Z.z.

25) Zákon SNR č. 194/1990 Zb. o lotériách a iných podobných hrách v znení neskorších predpisov.

26) § 2 ods. 2 Obchodného zákonníka v znení neskorších predpisov. Zákon č. 455/1991 Zb. v znení neskorších predpisov.

27) Napríklad § 3 ods. 1 písm. b) zákona č. 455/1991 Zb. o živnostenskom podnikaní (živnostenský zákon), § 6 a 7 zákona č.618/2003 Z.z. o autorskom práve a právach súvisiacich s autorským právom (autorský zákon) v znení neskorších predpisov. Zákon č. 105/ 1991 Zb. v znení neskorších predpisov. §2 ods. 3 zákona č. 634/1992 Zb. v znení neskorších predpisov.

28) Zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.

Vyhláška Ministerstva financií Slovenskej republiky č. 55/1994 Z.z. o spôsobe vedenia evidencie tržieb elektronickou registračnou pokladnicou v znení vyhlášky Ministerstva financií Slovenskej republiky č. 59/1995 Z.z. a vyhlášky Ministerstva financií Slovenskej republiky č. 353/1996 Z.z.

29) §15 zákona NR SR č. 18/1996 Z.z. o cenách.

30) v zmysle § 12 ods. 2 zákona č. 178/1998 Z. z. v znení neskorších predpisov.